Komission asetus (EY) N:o 2010/2001, annettu 12 päivänä lokakuuta 2001, tarjouskilpailusta tiettyihin kolmansiin maihin vietävän pitkäjyväisen hiotun riisin vientituen määrittämiseksi



Virallinen lehti nro L 272 , 13/10/2001 s. 0019 - 0020



Komission asetus (EY) N:o 2010/2001, annettu 12 päivänä lokakuuta 2001, tarjouskilpailusta tiettyihin kolmansiin maihin vietävän pitkäjyväisen hiotun riisin vientituen määrittämiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2) ja erityisesti sen 13 artiklan, 3 kohdan, sekä katsoo seuraavaa: (1) Arvioidun hankintataseen tarkastelu paljastaa, että tuottajilla on hallussaan vientiin kelpaavaa riisiä. Tämä voi vaikeuttaa tuottajahintojen normaalia kehitystä markkinointivuonna 2001/2002. (2) Tilanteen korjaamiseksi olisi säädettävä vientituen myöntämisestä alueille, jotka todennäköisesti tekevät hankintoja yhteisöstä. Riisimarkkinoiden erityisen tilanteen vuoksi on aiheellista rajoittaa tuen määrää ja soveltaa asetuksen (EY) N:o 3072/95 13 artiklaa, jossa säädetään mahdollisuudesta vahvistaa vientituen määrä tarjouskilpailulla. (3) Olisi todettava, että tähän tarjouskilpailuun sovelletaan vientituen tarjouskilpailuttamista koskevista yksityiskohtaisista säännöistä riisialalla 6 päivänä maaliskuuta 1975 annetun komission asetuksen (ETY) N:o 584/75(3), sellaisena kuin se on viimeksi muutettuna asetuksella (EY) N:o 299/95(4), säännöksiä. (4) Markkinahäiriöiden välttämiseksi tuottajamaissa on suotavaa säätää määrämarkkinoiden rajoittamisesta komission asetuksen (ETY) N:o 2145/92(5), sellaisena kuin se on muutettuna asetuksella (EY) N:o 3304/94(6), liitteessä tarkoitettuihin määränpäihin. (5) Maatalouden euromääräisen valuuttajärjestelmän soveltamista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(7), sellaisena kuin se on viimeksi muutettuna asetuksella (EY) N:o 2452/2000(8), 14 artiklan mukaisesti yhteistä maatalouspolitiikkaa koskevan säädöksen nojalla järjestetyn tarjouskilpailun osana toteutettujen tarjouksien määrät ilmaistaan euroina. Saman asetuksen 5 artiklan 1 kohdassa säädetään, että tällaisessa tapauksessa valuuttakurssin määräytymisperuste on viimeinen tarjousten esittämispäivä. Mainitun artiklan 3 ja 4 kohdissa säädetään valuuttakurssien määräytymisperusteista ennakkojen ja vakuuksien osalta. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Avataan CN-koodiin 1006 30 67 kuuluvan pitkäjyväisen kokonaan hiotun riisin osalta asetuksen (ETY) N:o 2145/92 liitteen vyöhykkeitä I-VI, lukuun ottamatta Turkkia ja Unkaria, sekä vyöhykettä VIII, lukuun ottamatta Guyanaa, Madagaskaria ja Surinamea koskeva, asetuksen (EY) N:o 3072/95 13 artiklassa tarkoitettu vientitukea koskeva tarjouskilpailu. 2. Edellä 1 kohdassa tarkoitettu tarjouskilpailu jatkuu 27 päivään kesäkuuta 2002 asti. Kyseisenä aikana järjestetään viikoittaisia tarjouskilpailuja, joihin liittyvien tarjousten viimeinen jättöpäivä vahvistetaan tarjouskilpailuilmoituksessa. 3. Tarjouskilpailu järjestetään asetuksen (ETY) N:o 584/75 säännösten ja seuraavien säännösten mukaisesti. 2 artikla Tarjoukset voidaan hyväksyä vain, jos ne koskevat vähintään 50 tonnin ja enintään 3000 tonnin vietävää määrää. 3 artikla Asetuksen (ETY) N:o 584/75 3 artiklassa tarkoitettu vakuus on 30 euroa tonnilta. 4 artikla 1. Poiketen siitä, mitä komission asetuksen (EY) N:o 1291/2000(9) 23 artiklan 1 kohdassa säädetään, tämän tarjouskilpailun osalta annettujen vientitodistusten voimassaoloajan vahvistamiseksi niitä pidetään tarjouksen jättöpäivänä annettuina. 2. Kyseiset todistukset ovat voimassa niiden 1 kohdan mukaisesta antopäivästä seuraavan neljännen kuukauden loppuun asti. 5 artikla Jätettyjen tarjousten on saavuttava komissiolle jäsenvaltioiden välityksellä viimeistään puolitoista tuntia tarjouskilpailuilmoituksessa tarjousten viikoittaiselle jättämiselle asetetun määräajan päättymisen jälkeen. Tarjoukset on esitettävä liitteessä olevan mallin mukaisesti. Jos tarjouksia ei ole jätetty, jäsenvaltioiden on ilmoitettava siitä komissiolle edellisessä kohdassa tarkoitetussa määräajassa. 6 artikla Tarjousten jättämiselle asetetut määräajat ovat Belgian aikaa. 7 artikla 1. Jätettyjen tarjousten perusteella komissio päättää asetuksen (EY) N:o 3072/95 22 artiklassa säädetyn menettelyn mukaisesti joko: - vahvistaa enimmäisvientituen ottaen huomioon asetuksen (EY) N:o 3072/95 13 artiklassa säädetyt perusteet, tai - olla jatkamatta tarjouskilpailua. 2. Kun enimmäisvientituki on vahvistettu, tarjouskilpailu ratkaistaan sen tarjouksentekijän tai niiden tarjouksen tekijöiden hyväksi, joiden tarjous on enimmäisvientituen suuruinen tai sitä alhaisempi. 8 artikla Tarjousten jättämiselle asetettu määräaika päättyy ensimmäisen osittaisen tarjouskilpailun osalta 25 päivänä lokakuuta 2001, kello 10. Tarjousten viimeiseksi jättöpäiväksi vahvistetaan 27 päivä kesäkuuta 2002. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä lokakuuta 2001. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 193, 29.7.2000, s. 3. (3) EYVL L 61, 7.3.1975, s. 25. (4) EYVL L 35, 15.2.1995, s. 8. (5) EYVL L 214, 30.7.1992, s. 20. (6) EYVL L 341, 30.12.1994, s. 48. (7) EYVL L 349, 24.12.1998, s. 36. (8) EYVL L 282, 8.11.2000, s. 9. (9) EYVL L 152, 24.6.2000, s. 1. LIITE >PIC FILE= "L_2001272FI.002002.TIF">